**ΕΦΟΡΕΙΑ ΑΡΧΑΙΟΤΗΤΩΝ ΔΥΤΙΚΗΣ ΑΤΤΙΚΗΣ**

**Διεθνής Ημέρα Μουσείων 18 Μαϊου 2022**

**Δελτίο Τύπου**

Στο πλαίσιο του εορτασμού της Διεθνούς Ημέρας Μουσείων 2022 το Διεθνές Συμβούλιο Μουσείων (ICOM) με την επιλογή του θέματος "Η Δύναμη των Μουσείων" επιθυμεί να αναδείξει τη δύναμη που έχουν τα μουσεία ως φορείς κοινωνικών αλλαγών και βιώσιμης ανάπτυξης.

Η Εφορεία Αρχαιοτήτων Δυτικής Αττικής συμμετέχει και φέτος στον εορτασμό με τις εξής δράσεις:

1. **Αρχαιολογική Συλλογή Αχαρνών:**

Επίσκεψη σχολείων

Οι μαθητές θα ενημερωθούν για το μουσείο και τις αρχαιότητες που εκθέτει μέσα από παιχνίδια- κατασκευές και αναζήτηση κρυμμένου θησαυρού.

Ημέρα: Τετάρτη 18-5-2022 & Πέμπτη 19-5-2022

Ώρα: 10:00 π. μ.

Υπεύθυνη αρχαιολόγος: Ειρήνη Αναγνωστοπούλου

Τηλ. επικοινωνίας: 210 2466122

Δ/νση: Φιλαδελφείας 76, Αχαρνές

2. **Αρχαιολογικό Μουσείο Μεγάρων:**

Α. Έκθεση των τεσσάρων μουσικών αυλών και των συνευρημάτων τους στο μουσείο Μεγάρων. Παρουσίαση της έκθεσης των μουσικών αυλών στους επισκέπτες του μουσείου Μεγάρων.

Β. Πρώτη κυκλοφορία του ψηφιακού εικονογραφημένου εκπαιδευτικού εντύπου: «Το αυλοποιείο του Πυθόφημου». Δημοσίευση του e-book με τίτλο «Το αυλοποιείο του Πυθόφημου» στην ιστοσελίδα ([www.efada.gr](http://www.efada.gr)) και στα μέσα κοινωνικής δικτύωσης της Εφορείας Αρχαιοτήτων Δυτικής Αττικής.

Οι δύο εκδηλώσεις εντάσσονται στο πλαίσιο της Πράξης «ΜΝΗΣΙΑΣ: Επαύξηση και εμπλουτισμός πολιτιστικών τεκμηρίων μέσω ψηφιακής διαδραστικής ανασύνθεσης του ήχου των αρχαιοελληνικών μουσικών οργάνων» της Δράσης «Ερευνώ – Δημιουργώ – Καινοτομώ» του Ε.Π. «Ανταγωνιστικότητα, Επιχειρηματικότητα και Καινοτομία», που εκτελείται απολογιστικά και με αυτεπιστασία από την Εφορεία Αρχαιοτήτων Δυτικής Αττικής.

Ημέρα: Τετάρτη 18-5-2022

Ώρα: 10:00 π. μ.

Υπεύθυνη αρχαιολόγος: Παναγιώτα Αυγερινού

Τηλ. Επικοινωνίας: 22960 22426

Δ/νση: Δημάρχου Γ. Μενιδιάτη 22, Μέγαρα

Η είσοδος στο Αρχαιολογικό Μουσείο Μεγάρων και στην Αρχαιολογική Συλλογή Αχαρνών θα είναι ελεύθερη για το κοινό κατά την ημέρα του εορτασμού.